‘जयपुरमा सुटिङको समयमा भन्सालीले राजपुत र इतिहासकारलाई फिल्म देखाउने प्रतिबद्धता जनाएका थिए । त्यसपछि कसैले पनि हामीसँग न त सम्पर्क नै गरे, न त फिल्म नै देखाए,’ समूहका जयपुर जिल्लाध्यक्ष नारायण सिंह दिवरालाले भने, ‘श्री राजपूत करणी सेनाको कार्यसमिति र अन्य संस्थाहरूले पनि इतिहासकारलाई फिल्म देखाउनुपर्छ भन्ने माग गरिरहेका छन् । मिडियामार्फत् फिल्मले इतिहासको तोडमोड गरेको थाहा पायौं । हामी यस्तो काम कदापि हुन दिदैनौं ।’
